### **Адамның иммун тапшылығы вирусын жұқтыру (АИТВ)**

### **Қазақстан Республикасының Қылмыс кодексінің 118-бабы**

### 1. Басқа адамды АИТВ-ны жұқтыру қаупіне көрінеу жеткізу – екі жүз айлық есептік көрсеткішке дейінгі мөлшерде айыппұл салуға, сол мөлшерде түзеу жұмыстарына, бір жүз сексен сағатқа дейінгі мерзімге қоғамдық жұмыстарға тартуға не елу тәулікке дейінгі мерзімге қамауға алуға жазаланады.

### 2. Осы аурудың өзінде болуы туралы біле тұрып, АИТВ-ны басқа адамға жұқтыруы – бес жылға дейінгі мерзімге бас бостандығынан айыруға жазаланады.

### 3. Осы баптың екінші бөлігінде көзделген, екі немесе одан да көп адамға қатысты не көрінеу кәмелетке толмаған адамға қатысты жасалған әрекет, – төрт жылдан сегіз жылға дейінгі мерзімге бас бостандығынан айыруға жазаланады.

### Ескерту. Осы баптың бірінші немесе екінші бөліктерінде көзделген іс-әрекеттер жасаған адам, егер жұқтыру қаупіне қойылған не АИТВ жұқтырған басқа адам осы алғашқы ауруының болуы туралы уақтылы ескертілген және жұқтыру қаупін туғызатын іс-әрекеттер жасауға ерікті түрде келіскен жағдайда, қылмыстық жауаптылықтан босатылады.

### Ескерту. ҚР Заңымен 12.07.2018 жылғы № 180-VI 118-бабына өзгеріс енгізілді (алғашқы ресми жарияланған күнінен кейін күнтізбелік он күн өткен соң қолданысқа енгізіледі).